tomron87/hebrew-wikipedia-sentences-corpus huggingface dataset:
בלובה מנסה לשכנע את בישופ שברטון הוא לא הגיבור שהיא מעריצה, אך בישופ דוחה טענה זו.
מאוחר יותר, בישופ עוזרת לברטון להדוף את לופז ולהגיע לדירתו של גרילס, כבאי במחלקת הכבאות של העיר ניו יורק ושחקן לארפ עליו הם סומכים.
בישופ מקבלת הודעה מבלובה, אשר מספרת לה שאלינור הסדירה את מותו של ברטון ושהיא שותפתו של וילסון פיסק, ראש הפשע המאורגן ביו יורק.
בישופ מגלה שאלינור היא זו שהרגה את ארמנד והפלילה את ג'ק.
בישופ וברטון משתתפים במסיבת החג של אלינור, ובישופ מוצאת את אמא שלה, אשר ניתקה את קשריה עם פיסק במטרה לשמור עליה.
בישופ מתעמתת עם בלובה, שעדיין מתכוונת להרוג את ברטון כנקמה על מותה של נטשה רומנוף.
בישופ וברטון נלחמים במאפיית הטרנינגים ומביסים אותם, ובלובה מחליטה לחוס על חייו של ברטון.
בישופ נלחמת בפיסק וגורמת לו לאבד את ההכרה עם אחד מחיצי התחבולה של ברטון.
אלינור נעצרת על ידי המשטרה על רצח ארמנד.
בישופ לא מצליחה להתפייס עימה למרות שהיא יודעת שכל מה שאלינור עשתה היה עבורה.
בחג המולד, בישופ נוסעת עם ברטון ולאקי לאיווה על מנת לחגוג את חג המולד בחווה של משפחת ברטון.
מאוחר יותר, בישופ וברטון שורפים את חליפת הרונין ומנסים למצוא כינוי עבורה.
זמן מה מאוחר יותר, בישופ ולאקי שבים לדירתה של בישופ בעיר ניו יורק.
בשנת 2025, בישופ חוזרת הביתה לילה אחד עם פיצה עבור לאקי כשהיא מוצאת את קמלה קאן בדירה.
קאן מציגה את עצמה ושולפת מכשיר .S.A.B.E.R, חושפת שהיא מקימה צוות של גיבורים צעירים ומבקשת מבישופ להצטרף.
סטיינפלד תיארה את בישופ כקשוחה, נבונה ושנונה ושהיכולות הגופניות שלה הן "מעבר לגג".
סטיינפלד השוותה את הדמות לאמילי דיקנסון – אותה גילמה לפני הצילומים של הוקאיי – בכך שבישופ היא גם "דמות נשית חזקה ונחושה ועצמאית", כך שלעבור מדמות אחת לאחרת היה קל יותר.
שנהפרויקטפרסקטגוריהתוצאההערות שוליים2022הוקאייפרסי הסופר של בחירת המבקריםהשחקנית הטובה ביותר בסדרת גיבורי עלפרסי בחירת הילדים של ניקולדיאוןשחקנית טלוויזיה אהובהאיגוד מבקרי הוליווד השחקנית הטובה ביותר בסדרת הזרמת מדיה, קומדיהפרס סאטורןההופעה הטובה ביותר של שחקן צעיר בסדרת הזרמת מדיה
קייט אליזבת וינסלט היא שחקנית קולנוע וטלוויזיה אנגלייה.
מוכרת ביותר בתפקידה כרוז דוויט-בוקייטר דוסון בסרט "טיטניק".
וינסלט היא השחקנית הצעירה ביותר אי פעם שצברה שש מועמדויות לאוסקר.
וינסלט נולדה ברדינג, אנגליה שבממלכה המאוחדת, למשפחה נוצרית ממוצא בריטי ושוודי.
בגיל 11 היא למדה דרמה בבית ספר לתיאטרון.
קריירת המשחק שלה החלה בטלוויזיה בתוכנית מדע בדיוני של ה-BBC בשנת 1991, והופעת אורח בסדרת הדרמה "Casualty".
הופעתה החשובה הראשונה בקולנוע הייתה ב-1994 בתפקיד ראשי בסרט "יצורים שמימיים".
ב-1995 עשתה מבחן-בד לסרטו של אנג לי "על תבונה ורגישות", היא הרשימה את כוכבת הסרט אמה תומפסון וגילמה את דמותה של מריאן דשווד.
וינסלט זכתה על תפקידה זה בפרס האקדמיה הבריטית, ובמועמדות לפרס אוסקר כשחקנית משנה.
בהמשך הופיעה בדרמות תקופתיות נוספות, בתפקיד סו בריידהד ב"ג'וד" (על פי הרומן "ג'וד האלמוני" מאת תומאס הרדי), ובתפקיד אופליה ב"המלט" בבימויו של קנת בראנה.
בשנת 1997 הופיעה לצדו של לאונרדו דיקפריו בסרט "טיטניק", תפקיד שקיבל בהמלצתה.
הסרט הפך את שניהם לכוכבי קולנוע גדולים, והופעתה זו זיכתה אותה במועמדות נוספת לאוסקר בקטגוריית השחקנית הטובה ביותר.
11 שנים לאחר מכן, בשנת 2008, חזרה להופיע לצדו של דקפריו, הפעם בסרט "חלון פנורמי".
וינסלט הייתה מועמדת שש פעמים לפרס האוסקר ושבע פעמים לפרס גלובוס הזהב.
ב-2001 הייתה מועמדת לאוסקר כשגילמה את דמותה של אייריס מרדוק הצעירה בסרט "אייריס וג'ון".
וינסלט הקליטה את השיר What If מתוך פסקול הסרט "מזמור לחג המולד".
בשנת 2008 זכתה בפרסים רבים ובראשם זכייתה הראשונה בפרס אוסקר לשחקנית הטובה ביותר על תפקידה בסרט "נער קריאה".
על תפקידה בסרט זה זכתה וינסלט גם בפרס גלובוס הזהב (אם כי בפרס זה זכתה על תפקיד משני) ובפרס באפט"א.
בנוסף לכך, זכתה בפרס גלובוס הזהב לשחקנית הטובה ביותר על תפקידה בסרט "חלון פנורמי".
בשנת 2011 כיכבה במיני-סדרה "מילדרד פירס", המבוססת על רומן ועל סרט משנת 1945, וזכתה על משחקה בפרס אמי, בפרס גלובוס הזהב ובפרס גילדת שחקני המסך.
ב-2014 שיחקה בסרט המדע הבדיוני "מפוצלים" בתפקיד האנטגוניסטית הראשית ג'נין מתיוס.
בשנת 2016 השתתפה בסרט המותחן והפשע "999" לצד גל גדות.
בהמשך השנה כיכבה וינסלט בסרט הדרמה "יופי נסתר", לצד ויל סמית', נעמי האריס והלן מירן.
בשנת 2021 שיחקה בתפקיד הראשי במיני-סדרה "הסודות של איסטאון" מבית HBO, בתור מר שיהאן, בלשית משטרה שמנסה להתמודד עם חייה המתפוררים, וזכתה על תפקידה זה בפרס אמי לשחקנית הראשית הטובה ביותר במיני-סדרה או בסרט.
בשנת 2024 הפיקה (יחד עם קייט סלומון) וכיכבה בסרט "מבעד לעדשה: סיפורה של לי מילר".
וינסלט מגלמת בסרט את דמותה של לי מילר, שהייתה דוגמנית והפכה בהמשך לצלמת ובמהלך מלחמת העולם השנייה לכתבת מלחמה, שצילומיה היו בין הראשונים שתיעדו את זוועות השואה.
בשנת 2025 ביימה וינסלט את סרטה הראשון, "להתראות, ג'וּן" (Goodbye June), בו היא גם מככבת לצד הלן מירן.
את התסריט לסרט כתב בנה בן ה-21, ג'ו אנדרס.
וינסלט היא אם לבת, מיה, שנולדה ב-12 באוקטובר 2000 מנישואיה הראשונים (1998 עד 2001) לבמאי האנגלי ג'ים טריפלטון, ולבן, ג'ו, שנולד ב-22 בדצמבר 2003 מנישואיה (מאי 2003 עד מרץ 2010) לבמאי הבריטי-יהודי סם מנדס.
ב-2011 נקלעה וינסלט לשריפה באי הנופש של איש העסקים ריצ'רד ברנסון, שם שהתה עם ילדיה, ובמהלכה עזרה לחלץ את אימו של ברנסון, תקרית שהפכה אותה לגיבורה.
בעת שהותה בחופשה, היא הכירה את אחיינו של ריצ'רד ברנסון, נד רוקנרול (שנולד נד אייבל סמית' ולאחר מכן שינה חוקית את שמו).
השניים החלו לצאת והתארסו בקיץ 2012. בדצמבר 2012, הזוג נישא בטקס אינטימי בניו-יורק.
לזוג נולד ילד, בר בלייז וינסלט, ב-7 בדצמבר 2013 בסאסקס, אנגליה.
בשנת 2012 קיבלה תואר מפקד מסדר האימפריה הבריטית מטעם מלכת בריטניה אליזבת השנייה.
שנהסדרהתפקידהערות2021הסודות של איסטאוןמר שיהאןמיני-סדרה2022I Am...רות'פרק: "I Am Ruth"2024המשטר אליינה ורנהאםמיני-סדרה
מועמדת פרס גלובוס הזהב לשחקנית הטובה ביותר במיני-סדרה או בסרט טלוויזיה
קייט וייטהיל (נולדה כקטרין אן רודיק ב-10 בפברואר 1982) היא כדורגלנית אמריקאית המשחקת בקבוצת ניו ג'רזי ויילדקטס מהדבליו-ליג.
רודיק נולדה בריצ'מונד, וירג'יניה, אבל גדלה בבירמינגהאם, אלבמה.
היא התחילה לשחק כדורגל בגיל צעיר וכבר אז גרפה הרבה תהילה.
היא למדה באוניברסיטת צפון קרוליינה בצ'אפ היל, אוניברסיטה שגידלה כדורגלנים גדולים, כמו מיה האם ואדי פופ.
הופעת הבכורה שלה בנבחרת ארצות הברית הייתה ב-6 ביולי 2000 נגד נבחרת איטליה.
מאז ועד 2010 היא בהרכב של הנבחרת.
היא שיחקה איתה בשתי אליפויות עולם בשנים 2003 ו-2007. כמו כן היא זכתה עם הנבחרם במדליית זהב באולימפיאדת 2004. היא הבקיעה 11 שערים ב-134 הופעותיה בנבחרת.
היא שיחקה בקבוצת המכללה של צפון קרלוינה וזכתה איתה ב-4 אליפויות מכללות של ארצות הברית.
בהמשך בשנים 2009-2015 היא שיחקה גם בקבוצות מקצועיות בארצות הברית בוושינגטון אלבמה ובוסטון.
לאחר שפרשה ממשחק שימשה כעוזרת מאמן ואחר כך כמאמנת במספר קבוצות וב- 2021 הצטרפה לצוות האימון של האמורי איגלס כעוזרת המאמן.
לאחר שהפסיקה לשחק כדורגל מקצועי היא מונתה ב-2022 כיו"ר שותף של כבוד בוועדה שארגנה את מונדיאל הנשים.
בסוף שנת 2005, רודיק התחתנה ושם משפחתה השתנה לוייטהיל.
את משחק הבכורה שלה עם השם החדש היא עשתה במאי 2006 נגד יפן .
קייט גארי הדסון היא שחקנית, זמרת וסופרת אמריקאית-יהודיה.
התפרסמה לראשונה בתפקידה בסרט "כמעט מפורסמים" (2000); עבורו זכתה בפרס גלובוס הזהב לשחקנית המשנה הטובה ביותר והייתה מועמדת לפרס האוסקר.
לאחר מכן ביססה את מעמדה ככוכבת קולנוע בסרטים "איך להיפטר מבחור ב-10 ימים", "המהפך של הלן", "אני, אתה והוא", "המרוץ לזהב", "מלחמת הכלות" ,"Nine", "אסון בלב ים", "מרשל" ובדרמה המוזיקלית של סיה "מיוזיק"; עבורו זכתה הדסון למועמדות שנייה לפרס גלובוס הזהב לשחקנית הטובה ביותר.
הדסון נולדה בלוס אנג'לס, קליפורניה שבארצות הברית.
הוריה הם השחקנים ביל הדסון הנוצרי וגולדי הון היהודיה, והם התגרשו כשהייתה בת שנה וחצי.
הדסון גדלה כיהודייה כמו אימה, עם אלמנטים של בודהיזם.
היא ואחיה אוליבר הדסון, גם הוא שחקן, גדלו בקולורדו עם אמם ובן זוגה השחקן קורט ראסל.
הדסון אינה בקשר עם אביה הביולוגי מכיוון שנעדר מרוב תקופת ילדותה ולכן מחשיבה את ראסל כאביה.
להדסון יש שני אחים-למחצה, אמילי וזאכרי מנישואי אביה לשחקנית קינדי ויליאמס ועוד אח-למחצה, השחקן ואייט ראסל מהזוגיות של אימה עם ראסל.
בת דודתה היא הזמרת-יוצרת שרה הדסון.
ב-1997 סיימה הדסון את לימודי התיכון בבית הספר לאמנויות ומדעים קרוסרודס שבסנטה מוניקה.
היא התקבלה לאוניברסיטת ניו יורק, אך היא החליטה להשקיע בקריירת המשחק שלה.
בשנת 1996 הופיעה לראשונה בטלוויזיה כאשר התארחה בפרק בסדרה "שולחן לחמישה".
ב-1998 הופיעה לראשונה בקולנוע בסרט "כחול המדבר".
ב-1999 שיחקה את דמותה של סידני בסרט "200 סיגריות".
בשנת 2000 התפרסמה הדסון כששיחקה בסרט "כמעט מפורסמים" בתור פני ליין ועל תפקידה בו זכתה בפרס גלובוס הזהב והייתה מועמדת לפרס אוסקר.
בהמשך הופיעה הדסון בקולנוע בשורה ארוכה של סרטים, רובם מז'אנר הקומדיה הרומנטית, כמו: "אלכס ואמה" (2003), "איך להיפטר מבחור ב-10 ימים" (2003) ו"המהפך של הלן" (2004).
ב-2005, השתתפה הדסון גם במותחן האימה "סודות נעולים".
בשנת 2006, שיחקה בקומדיה "אתה אני והוא".
בשנת 2008 כיכבה לצד מתיו מקונוהיי בסרט ההרפתקאות "המירוץ לזהב" בתור טס פינאגן, ושיחקה בסרט "החברה של החבר הכי טוב שלי" בכיכובם של דיין קוק וגייסון ביגס.
ב-2009, שיחקה בסרט "מלחמת הכלות" לצידה של אן האת'וויי ובסרט המוזיקלי "Nine" שביים רוב מרשל על פי תסריטו של אנתוני מינגלה שנפטר במהלך הצילומים.
בשנת 2010 הדסון כיכבה לצד קייסי אפלק בדרמת המתח הארוטית "הרוצח שבתוכי", שהוקרן בבכורה בפסטיבל הסרטים סאנדנס באותה שנה.
בשנת 2011 גילמה הדסון מנהלת פרסומות חסרת דאגות בסרט הקומדיה הרומנטית "פיסת גן עדן", וגילמה נערת מסיבות בקומדיה רומנטית אחרת "ארוס בהשאלה", המבוססת על הרומן של אמילי גיפין באותו השם.
בעוד "פיסת גן עדן" קיבלה הפצה מוגבלת בבתי הקולנוע, "ארוס בהשאלה" זכה להצלחה מסחרית מתונה.
בשנת 2012 הצטרפה לעונה הרביעית של הסדרה האמריקאית המצליחה "Glee" של רשת Fox, בתפקיד קסנדרה ג'ולי, המורה לריקוד של רייצ'ל ברי.
באותה שנה שיחקה במותחן הפוליטי "פונדמנטליסט בעל כורחו" שביימה מירה נאיר על בסיס ספרו של הסופר הפקיסטני מחסן חאמד.
בשנת 2014 היא שיחקה בסרט הקומדיה "הלוואי והייתי כאן" בדמותה של שרה, אשתו של איידן, אותו מגלם זאק בראף שאף ביים וכתב את הסרט.
בהמשך היא שיחקה בסרט המותחן "אנשים טובים"; סרטו של הבמאי הדני הנריק רובן גנץ ומבוסס על ספר באותו שם מאת מרכוס סאקיי.
הסרטים הנ"ל זכו לאקרנות מוגבלות ולביקורות מעורבות מצד המבקרים.
בשנת 2015 שיחקה בסרט "רוק בקסבה באפגניסטן" בבימויו של בארי לוינסון.
הדסון גילמה בסרט את מרסי, זונה בעלת לב זהב שמתיידדת עם שחקן עבר (ביל מארי).
למרות תקציב של 15 מיליון דולר, הסרט הרוויח רק 3 מיליון דולר בקופות ברחבי צפון אמריקה.
בשנת 2016, דיבבה את דמותה של מיי מיי בסרט האנימציה "קונג פו פנדה 3" של חברת דרימוורקס הנפשה שהכניס 521 מיליון דולר ברחבי העולם, מה שהופך את הסרט לרווחי ביותר שלהם.
היא גם שיחקה בקומדיה הרומנטית "יום האם" (2016), בבימויו של גארי מרשל.
הסרט זכה לביקורות מעורבות על ידי המבקרים וזכה להצלחה מסחרית מתונה.
לאחר מכן גילמה את אשתו של טכנאי אלקטרוניקה ראשי (מארק וולברג) בסרט הדרמה "אסון בלב ים" המבוססת על דליפת הנפט במפרץ מקסיקו ב-2010. למרות שהביקורות על הסרט היו חיוביות, הסרט היה רווחי בקושי, והרוויח 121.8 מיליון דולר מול תקציב של כ-110 מיליון דולר.
בשנת 2017 שיחקה הדסון בדרמת המשפטית "מרשל"; הדסון גילמה את אלינור סטרובינג אשר מאשימה את הנהג השחור שלה באונס.
הוא זכה לביקורות חיוביות ממבקרים אך מצא קהל מצומצם בבתי הקולנוע.
בשנת 2019 לוהקה לסרט "Mona Lisa and the Blood Moon"; סרט הרפתקאות-פנטזיה שכתבה וביימה אנה לילי אמירפור.
בכורת הסרט הייתה ב-5 בספטמבר 2021 בפסטיבל הסרטים של ונציה.
בשנת 2021, הדסון כיכבה בתור קאזו "זו" גמבל בסרט הדרמה המוזיקלי "מיוזיק" שכתבה וביימה סיה.
היא קיבלה את המועמדות השנייה לפרס גלובוס הזהב לשחקנית הטובה ביותר על עבודתה בסרט.
היא גם תככב לצד מייקל שאנון בסרט "Shriver" בבימויו של מייקל מארן.
ב-17 במאי 2024 הוציא הדסון את אלבום הבכורה שלה, Glorious.
ב-25 בדצמבר 2025 הדסון תככב בסרט המוזיקלי "Song Sung Blue", בבימויו של קרייג ברואר.
ב-31 בדצמבר 2000 היא נישאה לסולן להקת הבלאק קרואוז, כריס רובינסון בטקס שנערך באספן, קולורדו.
בנם של בני הזוג, ריידר ראסל רובינסון, נולד בינואר 2004. ב-14 באוגוסט 2006, היחצן של הדסון הודיע שהדסון ורובינסון נפרדו.
ב-18 בנובמבר 2006, הגיש רובינסון מסמכי גירושין, והגירושין הסתיימו ב-22 באוקטובר 2007, כאשר להדסון הוענקה משמורת משותפת.
בתחילת שנת 2010, הדסון החלה לצאת עם מת'יו בלאמי סולן הלהקה האנגלית מיוז.
הדסון ובלאמי התארסו באפריל 2011, ובנם, בינגהאם הון בלאמי, נולד ביולי 2011. ב-9 בדצמבר 2014 הודיעו בני הזוג כי הם ביטלו את אירוסיהם.
על פי הדיווחים, הדסון ובלאמי נמצאים ביחסים טובים אחד עם השני והורים שותפים לבנם.
בדצמבר 2016 החלה הדסון לצאת עם דני פוג'יקאווה, מוזיקאי, שחקן ובעלים-שותף של חברת תקליטים.
היא הכירה אותו לראשונה כשהייתה בת 23, דרך חברותיה הטובות ביותר, שרה פוסטר וארין פוסטר, שהן אחיותיו החורגות.
ב-2 באוקטובר 2018, היא הודיעה על הולדת בתם הראשונה של בני הזוג, רני רוז הדסון פוג'יקאווה, באמצעות חשבון האינסטגרם שלה.
היא נקראת על שם אביו של דני, רון פוג'יקאווה.
ב-13 בספטמבר 2021, הם הודיעו על אירוסיהם.
בתחילת 2006, הדסון תבעה את הגרסה הבריטית של הצהובון נשיונל אינקוויירר, לאחר שדיווחו שיש לה הפרעת אכילה, ותיארו אותה כ"רזה עד כאב".
בתגובה לכך אמרה הדסון כי הצהרות הצהובון הן "שקר גס" והיא מודאגת מההשפעה שיכולה להיות לדיווח הכוזב על נשים צעירות שמושפעות ממנה.
+שנהסדרהתפקידהערות1996שולחן לחמישהקוריפרק: "Spring Breaks: Part 1"1997EZ Streetsלוריין ק'אהיל2 פרקים2013-2012Gleeקסנדרה ג'ולי5 פרקים2013מחק היסטוריהרונדה האניסרט טלוויזיה של HBO2021למען האמת (אנ')מיכה קיית'תפקיד ראשי (עונה 2); 10 פרקים2025עולה להתקפה (אנ')איילה גורדוןתפקיד ראשי, 10 פרקים
קתרין רומרי "קייט" בקינסייל היא שחקנית אנגלייה.
בתה היחידה של השחקנים ריצ'רד בקינסייל וג'ודי לו, היא הופיעה לראשונה בתור תינוקת בסדרת הדרמה "Couples" משנת 1975.
בשנת 1993, היא ערכה את הופעת הבכורה הקולנועית שלה עם תפקיד בעיבוד של קנת' בראנה לסרט "מהומה רבה על לא דבר" (אנ') בזמן לימודיה לתואר ראשון באוניברסיטת אוקספורד.
היא גילמה תפקידים ראשיים בדרמות תקופתיות בריטיות רבות כמו "נסיך ג'אטלנד" (אנ'), "פרחים ועשבים שוטים" (אנ'), "אמה" ו-"The Golden Bowl".
היא גם כיכבה בסרטים "פרל הארבור", "בדיוק כשהתאהבנו", "הטייס" ו"קליק".
מאז גילמה את תפקידה של סלין (אנ') בסדרת סרטי "מלחמת האופל" (2003–2016), בקינסייל התפרסמה בזכות עבודתה בסרטי פעולה, כולל "ואן הלסינג", "מרדף לבן" (אנ'), "המבריח" (אנ'), "זיכרון גורלי", "ג'ולט" ו"קנרית שחורה" (אנ').
בקינסייל נולדה באזור צ'יזיק שבלונדון, אנגליה.
בשם קתרין ביילי בקינסייל לשחקנית התיאטרון והטלוויזיה ג'ודי לו והשחקן ריצ'רד בקינסייל, שחקן טלוויזיה פופולרי שמת ב-1979 בגיל 31. לקייט בקינסייל אחות למחצה, סמנתה, שאף היא שחקנית.
אבי סבה היה ממוצא בורמזי.
בקינסייל למדה בבית ספר פרטי "גודולפין ולאטימר", ובנעוריה זכתה פעמיים בתחרות לכותבים צעירים, על כתיבת סיפור קצר ושלושה שירים.
אחרי תקופת התבגרות סוערת שבה עברה התמוטטות עצבים ואנורקסיה, פנתה בעקבות הוריה לפתח קריירת משחק.
תפקידה הראשון היה בסרט טלוויזיה "One Against the Wind", ששודר ב-1991 ועסק במלחמת העולם השנייה.
בקינסייל למדה ספרות צרפתית ורוסית בניו קולג' באוניברסיטת אוקספורד אך לא סיימה את לימודיה.
כשבקינסייל הייתה בשנה הראשונה באוניברסיטה הוצע לה להופיע בסרט הקולנוע של קנת בראנה "מהומה רבה על לא דבר" בתפקיד הירו.
את שנת הלימודים האחרונה עשתה בפריז, ואחר כך החליטה לעזוב את הלימודים ולהתרכז בקריירת המשחק.
ב-1998 הופיעה בשני סרטי קולנוע "משחקי נוכלים" ו"ימי הדיסקו האחרונים", כמו כן כיכבה בסרטי הטלוויזיה "פרחים ועשבים שוטים", שהתקבל באהדה רבה, לצידם של רופוס סוול, איילין אטקינס וג'ואנה לאמלי.
ב-1996 גילמה את התפקיד הראשי בסרט הטלוויזיה "אמה" על פי רומן מאת ג'יין אוסטן.
הופעתה הראשונה בסרט אמריקאי הייתה ב-1999 ב"ארמון של סורגים" שלא הצליח מבחינה כלכלית.
אבל ב-2001 היא לוהקה לסרט המצליח "פרל הארבור" לצידו של בן אפלק, שהביא לפריצת הדרך המשמעותית שלה בקולנוע.
בשנים הבאות הופיעה בסרטים אמריקאים בולטים נוספים כמו "בדיוק כשהתאהבנו" (2001), "מלחמת האופל" (2003), ו-"ואן הלסינג" (2004).
עוד גילמה את דמותה של אווה גרדנר בסרט "הטייס".
ב-2006 גילמה שוב את תפקיד הערפד ב"מלחמת האופל 2", סרט המשך ל"מלחמת האופל" שביים בעלה דאז, לן וייסמן.
עוד ב-2006 שיחקה בסרט הקומדיה "קליק" בתור אשתו של הדמות שמגלם אדם סנדלר.
ב-2008 שיחקה בסרט הדרמה "אנשים שבורי כנפיים" לצידם של פורסט ויטאקר, גאי פירס, דקוטה פנינג וג'ניפר הדסון.
ב-2012 השתתפה בסרט "זיכרון גורלי".
בשנת 2015 הצטלמה לסרט הפנטזיה "מלחמת האופל: מלחמות הדם", הסרט הוא החמישי בסדרה.
הסרט יצא לאקרנים בנובמבר 2016. באותה שנה שיחקה גם בתפקיד הראשי בסרט "אהבה וידידות", עיבוד לרומן המכתבים מאת ג'יין אוסטן "ליידי סוזן".
בנוסף שיחקה גם בסרט האימה "החדר הנסתר", על פי תסריט של ונטוורת' מילר.
בשנים 1995–2003 היא הייתה בזוגיות עם השחקן הוולשי מייקל שין, ולהם בת שנולדה ב-1999.
ב-9 במאי 2004 נישאה לבמאי האמריקאי לן וייסמן בטקס שנערך בבל אייר, קליפורניה.
הם נפרדו בנובמבר 2015. גירושיהם הושלמו בנובמבר 2019.
בקינסייל יצאה לזמן קצר עם הקומיקאי האמריקאי מאט רייף בשנים 2017 ו-2018.
מינואר 2019 עד אפריל 2019, בקינסייל הייתה במערכת יחסים עם הקומיקאי האמריקאי פיט דיווידסון.
+שנהסדרהתפקידהערות1975Couplesתינוקת2 פרקים1991Devices and Desiresאלכס מאייר הצעירהפרק: "#1.2"One Against the Windברבי לינדלסרט טלוויזיה של CBS1993Anna Leeתיאה האןפרק: "Pilot"1995פרחים ועשבים שוטים (אנ')פלורה פוסטסרט טלוויזיה של BBC1996אמהאמה וודהאוס (אנ')סרט טלוויזיה של ITV1998Alice through the Looking Glassאליססרט טלוויזיה של ערוץ 42019האלמנהג'ורג'יה וולסתפקיד ראשי; 8 פרקים
גם מפיקה בפועל2021Guilty Partyבת' בייקרתפקיד ראשי; 10 פרקים
קייט מוס , היא דוגמנית-על אנגלייה.
מוס נולדה בלונדון, אנגליה ללינדה רוסינה ולפיטר מוס.
הוריה התגרשו כשהייתה בת 13.
בצעירותה למדה בבית הספר היסודי "ריג'וויי", ובתיכון "רידלסדאון".
מוס החלה לדגמן בגיל 14, עבור סוכנות הדוגמניות שרה דוקס, והתפרסמה כשצולמה בשחור-לבן עבור הירחון "The Face" בגיל 15. מוס הייתה שונה מהדוגמניות המובילות באותה תקופה, כמו סינדי קרופורד, קלאודיה שיפר ונעמי קמפבל, בכך שלא הייתה גבוהה וגופה לא היה מעוגל כמקובל באותה תקופה.
בשנת 1999 מוס דורגה על ידי הירחון "מקסים" במקום התשיעי במצעד הנשים הסקסיות ובמקום השמיני בשנת 1995. במצעד דומה בירחון "Celebrity Sleuths" משנת 2004 דורגה במקום השמיני.
במרץ 2007 זכתה בפרס "האשה הכי סקסית" של NME.
בשנת 2007 הופיעה בפעם הראשונה ברשימת הנשים העשירות ביותר בבריטניה של מגזין "Sunday Times", בו דורגה במקום ה-99 עם הון של 45 מיליון ליש"ט.
בשנה שקדמה ליולי 2007 הרוויחה מוס 9 מיליון דולר, והמגזין פורבס דירג אותה במקום השני ברשימת הדוגמניות המרוויחות ביותר.
מוס הובילה את ה"הרואין שיק" בשנת 1993 בקמפיין של קלווין קליין, כולל תמונת עירום לבושם "אובססיה".
תמונות שלה ושל דוגמניות דומות הובילו לביקורת מאת נשיא ארצות הברית לשעבר ביל קלינטון שהתבטא נגד ההרואין שיק.
מוס נעשתה למהפכנית בתחום תעשיית האופנה ושינתה את המוסכמות לגבי גוף אידיאלי וגובה לתצוגות אופנה.
בתחילת שנות ה-2000 דגמנה בתצוגות אופנה.
ב-1 במאי 2007 קולקציה שעוצבה על ידי מוס הופצה ברשת החנויות "טופשופ" והגיעה בתפוצה קטנה גם לישראל.
טופשופ דיווחו ששילמו למוס 3 מיליון ליש"ט עבור הקולקציה.
הקולקציה כללה 50 פריטים וביניהם בגדים, תיקים, נעליים וחגורות במחירים בין 12 ליש"ט ועד 150 ליש"ט.
מוס עיצבה גם קולקציית הלבשה תחתונה לטופשופ שהופצה ברשת החנויות "טופשופ" ב-25 באוקטובר 2007.
מוס תומכת באגודות שונות למחקר הסרטן.
ב-1990 היא הופיעה בקמפיין לחולצות של אגודה למחקר סרטן השד, וב-2007 עיצבה קמע לשרשרת כדי לסייע לעמותת חקר הסרטן בבריטניה.
ב-15 בספטמבר 2005 חשף ה"דיילי מירור" סרטון אשר בו נראית מוס מסניפה קוקאין.
עקב חשיפת הסרטון החליטו מספר חברות אופנה מובילות למשוך את החוזים שנחתמו עמה.
בין החברות היו שאנל, H&M ובורברי.
במקביל הגישה מוס תביעה נגד העיתון וזכתה.
לאחר מספר מערכות יחסים עם ידוענים כמו מריו סונרטי וג'וני דפ, נכנסה מוס להריון מבן זוגה לשעבר ג'פרסון האק.
ב-29 בספטמבר 2002 נולדה בתם, ליילה גרייס מוס.
זמן לא רב קודם ללידת בתה נפרדה מוס מג'פרסון האק.
לאחר מכן הייתה במערכת יחסים ארוכה עם הזמר פיט דוהרטי, סולן הליברטינז.
דוהרטי תכנן להתחתן עם מוס בקיץ 2007, אך ביולי 2007 הם נפרדו.
כיום מוס מתגוררת בלונדון עם בתה.
ביולי 2011 התחתנה עם ג'יימי הינס, גיטריסט להקת "הקילז".
מוס היא הסנדקית של הדוגמנית והשחקנית איריס לאו בתו של השחקן ג'וד לאו.
קייט ולאופולד הוא סרט קולנוע רומנטי משנת 2001.
הסרט בוים על ידי ג'יימס מנגולד וכיכבו בו מג ראיין, לייב שרייבר ויו ג'קמן.
במרכז העלילה ניצבת דמותו של לאופולד אלקסיס אלייג'ה ווקר גארת' תומאס מאונטבאטן (Leopold Alexis Elijah Walker Gareth Thomas Mountbatten), דוכס אולבני, (המגולם על ידי יו ג'קמן).
לאופולד הוא ממציא ומדען, בין היתר - המציא את המעלית.
משפחתו של לאופולד מתנגדת לשגיונותיו, מנשלת אותו מהירושה, ושולחת אותו מהממלכה המאוחדת לארצות הברית בשנת 1876.
בעיר ניו יורק פוגש לאופולד את סטיוארט בסר, פיזיקאי חובב, בעת האזנתם לנאום של ג'ון אוגוסט רובלינג - מתכנן גשר ברוקלין.
לאופולד רואה את בסר עומד להתאבד ומנסה להצילו.
בפועל בסר נסע בזמן באמצעות פורטל, ובעוברו לקח עמו את לאופולד.
לאופולד מתעורר בניו יורק, בראשית המאה ה-21. כתוצאה מקפיצת זמן זו שונתה ההיסטוריה, וכל המעליות מפסיקות לפעול.
סטיוארט מסביר לו שהוא גילה מתי מתרחשים פורטלים המעברים מסע בזמן, ומבקש מלאופולד להישאר בדירתו במהלך השבוע, עד שיפתח הפורטל הבא.
סטיוארט יוצא עם כלבו לטיול, ובצאתו מדירתו נופל לבור מעלית שהתקלקלה ומאושפז בבית חולים למשוגעים לאחר שבבית החולים שמעו את דבריו על מסע בזמן וחושבים כי הוא חולה נפש.
לאופולד פוגש את קייט מקי (המגולמת על ידי מג ראיין), חברתו לשעבר של סטיוארט המגיעה לדירה.
קייט שולחת אותו אל מחוץ לדירה ודורשת שיוציא את הכלב לטיול, ולאופולד נדהם שהוא רואה את גשר ברוקלין ניצב לאחר מאה שנים.
לאופולד פוגש את צ'ארלי, אחיה של קייט, החושב שהוא שחקן.
קייט שוכרת את לאופולד לסייע לה בעבודתה בתחום הפרסום, והוא הורס לה פגישה רומנטית עם המעביד שלה, דבר המכעיס את קייט.
התנצלותו של לאופולד ודבריו גורמים לה להתאהב בו.
כאשר קייט מקודמת בעבודתה, לאחר הצלחת הפרסומת שלה, היא צריכה לבחור בין הקריירה שלה, לבין חזרה בזמן אל המאה ה-19 עם לאופולד.
לבסוף קייט בוחרת לחזור בזמן, דבר המסביר תמונה בה היא מופיעה עם לאופולד בשנת 1876.
הסרט זכה בשנת 2001 בפרס גלובוס הזהב עבור שיר הנושא הטוב ביותר - השיר "Until" נכתב ובוצע על ידי הזמר סטינג.
השחקן יו ג'קמן היה מועמד בשנה זו לפרס גלובוס הזהב עבור השחקן הטוב ביותר בסרט מסוג מחזמר או קומדיה.
הסרט היה מועמד לפרס האוסקר עבור שיר הנושא הטוב ביותר לשנת 2002.
קייט גרנוויל היא סופרת אוסטרלית ומורה לכתיבה יצירתית.
היא בעלת תארים מאוניברסיטת סידני, אוניברסיטת קולורדו בולדר והאוניברסיטה לטכנולוגיה בסידני.
גרנוויל הייתה אחת משלושת ילדיהם של קנת גרנוויל ג'י, עורך דין ובהמשך שופט, ואיזובל ראסל, רוקחת.
אחרי שהשלימה את לימודי התואר הראשון באוניברסיטת סידני, עבדה בתעשיית הקולנוע, בעיקר בעריכת סרטים דוקומנטריים.
בשנת 1976 נסעה לאנגליה בחופשה ללא תשלום למשך שישה חודשים, ונשארה שם למשך שבע שנים.
היא חיה בלונדון ובפריז ועסקה בכתיבת סיפורת.
לפרנסתה עבדה בעריכת סרטים, כתיבה ומזכירות.
ב-1980 נסעה לארצות הברית ונרשמה לאוניברסיטת קולורדו בבולדר ללימודי תואר שני בכתיבה יצירתית.
גרנוויל חזרה לאוסטרליה בשנת 1983 והייתה לעורכת משנה בטלוויזיית SBS, במחלקת כתוביות.
בשנת 1986 זכתה במענק ספרותי ופרשה מרשת הטלוויזיה כדי להתמסר לכתיבה.
במשך שנים רבות הקצתה אוניברסיטת סידני חדר לכתיבה לגרנוויל ומאז ראשית שנות ה-90' של המאה ה-20, היא עמיתה של כבוד
בשנת 2006 קיבלה תואר דוקטור באמנויות יצירתיות מן האוניברסיטה לטכנולוגיה בסידני.
ספריה, "הנהר הסודי" ו"החיפוש אחר הנהר הסודי" היוו חלק משמעותי בדוקטורט.
קייט גרנוויל חיה בסידני עם בעלה, ברוס פטי, בנה ובתה.
קייט גרנוויל לומדת נגינה בצ'לו ומנגנת בתזמורת חובבים.
קייט גרנוויל התפרסמה כמחברת סיפורים קצרים עם יציאתו ב-1984 של קובץ סיפוריה, "גברות מזוקנות".
הרומן שלה, "ג'ואן עושה היסטוריה" יצא במימון הרשות לביוכימיה.
גרנוויל קיבלה מענקי תמיכה מן האגודה הבינלאומית של נשים אקדמאיות ומחבר המנהלים לאמנויות הספרות של המועצה האוסטרלית.
שניים מספריה עובדו לסרטי קולנוע: "בית חלומות", שיצא בסרט בשם "מלכודות" (1994) ו"סיפורה של ליליאן" (1995) בכיכובן של טוני קולט כליליאן הצעירה ורות קראקנל כליליאן המבוגרת.
כל ספריה של קייט גרנוויל יצאו לאור, נוסף לאוסטרליה, גם באנגליה ובארצות הברית.
ספרה "הנהר הסודי" יצא לאור בתרגום לעברית.
(מחברות לספרות 2009, תרגום עדה פלדור).
הוא עובד למחזה על ידי אנדרו בובל.
סגנון כתיבתה כולל מחקר מפורט במשך למעלה משנה, המסתמך על קריאה בנושא והתנסות אישית במקום ההתרחשות.
לאחר התחקיר, היא משתדלת לכתוב בשפת התקופה שבה מתרחשת עלילת הספר.
שפה זו עשויה להיות פיוטית.
כאשר נשאלה על כך, השיבה: "לעולם לא אכתוב משפט שאין בו מקצב נאה, או לפחות לא אניח למשפט כזה להתפרסם." היא משתמשת בכתב נטוי לדיבור ישיר, הואיל והיא משתדלת להעביר את רעיון הרצף במהלך דיאלוג.
את הרעיונות לנושאי כתיבתה היא שואבת מהתנסויות חיים.
ספריה מבוססים על חוויות, שהיא תוהה על פשרן.
היא אומרת על ספריה, שהם "מושפעים לעיתים מאירועים היסטוריים, אבל הם מבנים בדיוניים, לא ניסיון לכתוב היסטוריה."
1984 - פרס פוגל לספרות, אוסטרליה, על "סיפורה של ליליאן"
2001 - פרס אורנג' לסיפורת על "מושג השלמות"
2006 - פרס סופרי חבר העמים הבריטי על הרומן "הנהר הסודי"
2006 - פרסי הספרות של ראש ממשלת ניו סאות' ויילס, פרס כריסטינה סטד לסיפורת על "הנהר הסודי"
2006 - פרסי הספרות של ראש ממשלת ניו סאות' ויילס, פרס הוועדה לקשרי קהילה על "הנהר הסודי"
2006 - "הנהר הסודי" - היה מועמד לפרס מיילס פרנקלין ולפרס מאן בוקר.
"מקומות אפלים" (1994) (כותרת חלופית: "סיפור אלביון")
"ספר הכתיבה: מדריך לכותבי סיפורת" (1990)
"יצירת סיפורים: איך נכתבו עשרה רומנים אוסטרליים" (1993), עם סו וולף
"כתיבה מראשית עד אחרית: מדריך בשישה שלבים" (2001)
ספריה של גרנוויל הופיעו בשפות רבות, ביניהן מנדרינית.
פטרישה קולין "קייט" נליגן היא שחקנית קולנוע, תיאטרון וטלוויזיה קנדית זוכת פרס הג'יני ופרס באפט"א, הייתה מועמדת לפרס אוסקר לשחקנית המשנה הטובה ביותר לשנת 1991 על תפקידה בסרט "נסיך הגאות והשפל".
נליגן נולדה בעיר לונדון שבקנדה לג'וזפין אליס ופטריק ג'וזף נליגן, הבת הרביעית מתוך שישה אחים ואחיות.
היא למדה ב"תיכון מערב לונדון" ולאחר מכן ב"מכללת גלנדון" שבטורונטו, אולם לא סיימה את לימודיה בהצלחה.
לאחר מכן למדה בבית הספר המרכזי לדרמה שבלונדון, אנגליה.
היא סבלה מבעיות פסיכולוגיות ומבעיות אלכוהוליזם אשר גרמו לה לבסוף להתאשפז במוסד גמילה.
נליגן החלה את קריירת המשחק שלה ב-1973 באחת הסדרות הפופולריות ביותר של רשת בי.בי.סי "קו אונידין".
ב-1975 היא הופיעה בסדרת טלוויזיה נוספת המבוססת על ספרו של אלכסנדר דיומא האב "הרוזן ממונטה כריסטו".
את פריצתה הקולנועית עשתה ב-1979 בסרט האימה "דרקולה".
בשנת 1991 הופיעה בתפקיד משני בדרמה הרומנטית של ברברה סטרייסנד "נסיך הגאות והשפל".
על הופעתה בסרט בתור לילה וינגו ניובארי זכתה נליגן במועמדות לפרס אוסקר לשחקנית המשנה הטובה ביותר.
סרט נוסף בו התפרסמה היה "פרנקי וג'וני"; על הופעתה בסרט זכתה בפרס באפט"א.
ב-1992 זכתה במועמדות לפרס אמי על תפקידה במספר פרקים בסדרה "הדרך לאבונלי"
ב-1994 הופיעה נליגן במותחן האימה של מייק ניקולס "זאב", שם הופיעה בתור שארלוט רנדל, אשתו של ויל רנדל (ג'ק ניקולסון), אדם אשר ננשך על ידי זאב ובלילות הופך לאיש-זאב אימתני.
ב-1995 זכתה בפרס הג'יני עבור תפקידה בדרמה הקנדית "המוזיאון של מרגרט".
ב-1996 שיחקה בדרמה המועמדת לפרס האוסקר "צמודים אישית".
ב-1999 השתתפה בדרמה של לאסה הלסטרם "תקנות בית השיכר", המבוססת על סיפור של ג'ון אירווינג הנושא את אותו השם.
ב-2007 שיחקה במותחן הפסיכולוגי "תחושה מוקדמת", וגילמה את אמה של גיבורת העלילה לינדה הנסון (סנדרה בולוק).
קייט פירסון היא זמרת אמריקאית, אחת ממייסדות הלהקה The B-52's.
קת'רין אליזבת פירסון נולדה בוויהוקן, ניו ג'רזי.
בשנת 1976 ייסדה עם ארבעה חברים את להקת The B-52's באת'ינס שבג'ורג'יה, ובמסגרת הלהקה שימשה זמרת וקלידנית.
נכון ל-2010, פירסון ממשיכה את פעילותה רבת השנים עם להקת The B-52's.
לצד פעילותה זו שיתפה פירסון פעולה לאורך השנים עם להקות ואמנים רבים ובהם הראמונס (בשיר Chop Suey), איגי פופ (בשיר Candy), אר.אי.אם.
(בשירים Shiny Happy People ו-Me in Honey), מת'יו סוויט, דייוויד ביירן ופאטבוי סלים (בשיר The Whole Man) ועוד.
פירסון השתתפה, בתפקידים קטנים, במספר סרטי קולנוע וטלוויזיה ובהם הפלינטסטונס (בתפקיד חברת הלהקה The B.C.-52's) ו-One Trick Pony.
היא מפעילה מוטל בשם קייט'ס לייזי מדו (Kate's Lazy Meadow Motel) ביישוב הכפרי מאונט טרמפר שבמחוז אלסטר של מדינת ניו-יורק, ביחד עם שותפתה לחיים ולעסקים מוניקה קולמן.
קייט מארי נאש היא שחקנית, זמרת ופזמונאית אנגלייה.
ב-2007 הוציאה נאש את אלבום הבכורה שלה "Made of Bricks" שהגיע למקום הראשון במצעד האלבומים הבריטי והגיע שם למעמד אלבום זהב.
מכל שירי האלבום שיצאו כסינגלים הצליח השיר "Foundations" שהגיע למקום השני במצעד הסינגלים הבריטי.
ב-2008 הייתה נאש מועמדת לשלושה פרסים בטקס פרסי המוזיקה הבריטית של אותה שנה, וזכתה באחד מהם.
באפריל 2010 הוציאה נאש את אלבומה השני "My Best Friend Is You".
לאחר יציאת האלבום, במאי 2010 יצאה נאש לסיבוב הופעות שנמשך עד לסוף פברואר 2011. על פי התכנון, במהלך סיבוב ההופעות היא תופיע בסך הכל ב-13 מדינות.
בשנת 2017 החלה לשחק בתפקיד משני של רונדה ריצ'רדסון בסדרת הדרמה-קומית "GLOW" המשודרת בנטפליקס בכיכובה של אליסון ברי.
קייט מארי זיגלר היא שחיינית אמריקאית.
היא אלופת עולם בעלת 4 מדליות זהב במשחים הארוכים (800 מטר ו-1500 מטר חופשי) ושיאנית עולם במשחה ל-1500 מטר חופשי.
זיגלר נולדה בגרייט פולס, וירג'יניה.
היא למדה לתואר ראשון באוניברסיטת ג'ורג' מייסון עד שעברה לאוניברסיטת צ'פמן.
באליפות העולם בשחייה (בריכה של 25 מטר) שנערכה באינדיאנפוליס, אינדיאנה באוקטובר 2004 זכתה זיגלר במדליית כסף במשחה ל-800 מטר חופשי בתוצאה של 8:20.55 דקות, אחרי שיאנית העולם סשיקו יאמאדה מיפן (8:18.21 דקות) ולפני מליסה גורמן מאוסטרליה (8:25.38 דקות).
בתחרות שנערכה בניו יורק, במסגרת סבב תחרויות "גביע העולם", בפברואר 2005 קבעה זיגלר במשחה ל-800 מטר חופשי שיא אמריקאי חדש של 8:16.32 דקות, שיפור לשיא הוותיק ביותר בארצות הברית בן ה-25 שנים של סינתיה וודהד.
באליפות העולם בשחייה (בריכה של 25 מטר) שנערכה בשאנגחאי, סין באפריל 2006 זכתה זיגלר ב-3 מדליות, אחת מכל סוג.
בתחרות שחייה שנערכה במישן וייחו, קליפורניה ב-17 ביוני 2007 קבעה זיגלר במשחה ל-1500 מטר חופשי שיא עולם חדש של 15:42.54 דקות (השיא הנוכחי), שיפור לשיא העולם הוותיק בן ה-19 שנים של ג'נט אוונס מארצות הברית שעמד על 15:52.10 דקות.
בתחרות שחייה שנערכה באסן, גרמניה ב-12 באוקטובר אותה שנה קבעה זיגלר במשחה ל-1500 מטר חופשי (בריכה של 25 מטר) שיא עולם חדש של 15:32.90 דקות, שיפור לשיא בן ה-3 שנים של לור מנודו מצרפת (15:42.39 דקות), שיא זה החזיק מעמד שנתיים ונשבר על ידי לוטה פריס מדנמרק (15:28.65 דקות).
כעבור יומיים, היא שיפרה את השיא והעמידה אותו על 8:08.00 דקות.
שיא זה החזיק מעמד כשנה ונשבר על ידי אלסיה פיליפי מאיטליה, 8:04.53 דקות, השיא הנוכחי.
במשחקים האולימפיים שנערכו בבייג'ינג, סין בשנת 2008 לא הצליחה זיגלר לממש את יכולותיה וסיימה במקום עשירי במשחה ל-800 מטר חופשי בתוצאה של 8:26.98 דקות ובמקום 14 במשחה ל-400 מטר חופשי בתוצאה של 4:09.59 דקות.
באליפות העולם בשחייה (בריכה של 25 מטר) שנערכה בדובאי, איחוד האמירויות הערביות בדצמבר 2010 זכתה זיגלר במדליית ארד במשחה ל-800 מטר חופשי בתוצאה של 8:12.84 דקות, אחרי אריקה וילאייסיחה (8:11.61 דקות) ומיריה בלמונטה (8:12.48 דקות) שתיהן מספרד.
באליפות הפאן פסיפיק בשחייה שנערכה באירוויין, קליפורניה, באוגוסט אותה שנה זכתה זיגלר בשתי מדליות, מדליית זהב ומדליית כסף.
מדליית זהב במשחה ל-800 מטר חופשי בתוצאה של 8:21.59 דקות, לפני בת ארצה קלואה סוטון (8:24.51 דקות) וקטי גולדמן מאוסטרליה (8:26.38 דקות) ומדליית כסף במשחה ל-1500 מטר חופשי בתוצאה של 16:03.26 דקות, אחרי מליסה גורמן מאוסטרליה (16:01.53 דקות) ולפני קריסטל קובריץ' מצ'ילה (16:06.57 דקות).
באליפות העולם בשחייה שנערכה בשאנגחאי, סין בשנת 2011 זכתה זיגלר בשתי מדליות, כסף וארד.
במבחנים האמריקאים לאולימפיאדת לונדון (2012) שנערכו באומהה, נברסקה סיימה זיגלר במקום השני במשחה ל-800 מטר חופשי בתוצאה של 8:21.87 דקות, אחרי קייטי לדקי (8:19.78 דקות).
נוסף לכך, היא סיימה במקום שביעי במשחה ל-400 מטר חופשי בתוצאה של 4:09.17 דקות.
במשחקים עצמם היא סיימה רק במקום 21 במשחה ל-800 מטר חופשי בתוצאה איטית עבורה של 8:37.38 דקות.
זיגלר קבעה 4 שיאי עולם.
קייטלין ארין "קייט" וולש היא אשת עסקים ושחקנית קולנוע וטלוויזיה אמריקאית.
היא מוכרת בשל תפקידה בסדרות הדרמה של רשת ABC "האנטומיה של גריי" ו"מרפאה פרטית", בהן היא מגלמת את הדמות ד"ר אדיסון מונטגומרי-שפרד, והסדרה "13 סיבות" בה היא מגלמת דמותה של אוליביה בייקר, וכסוכנת בסדרת גיבורי-העל "אקדמיית המטרייה".
וולש נולדה בסאן חוזה, קליפורניה לאנג'לה וג'וזף פטריק.
אמה ממוצא איטלקי ואביה ממוצא אירי.
היא גדלה בטוסון, אריזונה וחונכה בחינוך קתולי.
אמה של וולש, מתגוררת בנבדה, ולוולש שתי אחיות ושני אחים (שון וג'ו, יוצרי סרטים).
וולש למדה באוניברסיטת אריזונה בזמן שהופיעה בתיאטרון האזורי.
וולש החלה לדגמן ביפן בשנות השמונים, שם לימדה גם אנגלית.
בהמשך היא עברה לשיקגו והחלה להעביר סדנאות משחק ב"תיאטרון פיבן".
היא עברה לניו יורק והחלה להשתתף בהצגות באוף-ברודוויי.
וולש הקימה את חברת האופנה "Boyfriend LLC" ב-2010.
בשנת 1996, התארחה וולש בפרק בסדרה "רצח מאדום לשחור".
בשנת 1997, היא התארחה בפרק בסדרה "חוק וסדר".
באותה שנה היא קיבלה את התפקיד המשמעותי הראשון שלה בסדרה "המופע של דרו קארי" בתור ניקי, חברתו של קארי.
היא המשיכה לשחק בסדרה עד שנת 2002.
בשנת 2000, היא שיחקה את חברתו של נורם מקדונלד בסיטקום "The Norm Show".
ב-2001, היא גילמה את דמותה של קארול נלסון בסדרה של HBO "מוחו של הגבר הנשוי".
בין השנים 2003–2004, היא גילמה את הבלשית מארלי נובק בסדרה "Karen Sisco".
ב-2004, וולש ביצעה הופעת אורח בסדרה CSI בתור מימוסה, טרנסקסואלית.
וולש הופיעה מדי פעם במערכונים של תוכנית הלייט נייט של קונאן או'בריאן ("Late Night with Conan O'Brien") ברשת NBC.
בשנת 2005 היא לוהקה לסדרת הדרמה של ABC "האנטומיה של גריי", בה היא מגלמת את ד"ר אדיסון מונטגומרי, בת זוגו בנפרד של ד"ר דרק שפרד (ד"ר מק'דרימי, מגולם על ידי פטריק דמפסי), ובת זוגו של ד"ר מארק סלואן (מגולם על ידי אריק דיין).
ב-2007 וולש המשיכה לגלם את דמותה של מונטגומרי בסדרת הספין-אוף של "האנטומיה של גריי", הנקראת "מרפאה פרטית", ששודרה עד ה-25 בינואר 2013.
בין השנים 2007–2009, היא הופיעה בפרסומות למכונית "Cadillac CTS" של חברת הרכב האמריקאית קאדילק.
ב-2012 השתתפה וולש בעונה השישית של "מרפאה פרטית" ולאחר מכן עזבה את הסדרה.
באותה שנה, היא החלה לשחק בתפקיד הראשי בסדרה "Bad Judge".
ב-2019, היא החלה לשחק כסוכנת חשאית בסדרת גיבורי-העל "אקדמיית המטרייה" בנטפליקס.
בשנת 2020, היא החלה לשחק את דמותה של מדלין בסדרה הקומדיה הרומנטית "אמילי בפריז" מבית נטפליקס.
בדצמבר 2025 פורסם כי וולש תשוב לגלם את ד"ר אדיסון מונטגומרי בעונה ה-22 של הסדרה "האנטומיה של גריי", הופעתה הראשונה בסדרה מאז השתתפותה בתפקיד חוזר בעונות 18 ו-19.
בשנת 1996, הופיעה וולש לראשונה בקולנוע בסרט "חיים נורמליים", בו שיחקה את אחותו של שודד בנקים שגילם לוק פרי.
ב-1997, היא גילמה חולת קלפטומניה בסרט "Peppermills", וב-1998, היא הופיעה בסרט הקאלט "הנרי: דיוקן של רוצח סדרתי, חלק 2".
בשנת 2000, היא שיחקה בסרט "חתונה על תנאי" בכיכובו של ניקולס קייג'.
ב-2003 היא הופיעה בסרט "תחת שמש טוסקנה" לצד דיאן ליין וסנדרה או.
בסרט היא גילמה את בת זוגה של הדמות שגילמה או.
בשנת 2005, היא שיחקה בתפקיד הקולנועי המשמעותי הראשון שלה בתור אשתו של ויל פרל בסרט הקולנוע ההוליוודי "לדפוק אליפות", בו שיחקה לצד רוברט דובאל.
וולש הופיעה לצד פרל בסרטים נוספים, בין היתר ב "סמנתה" (לצד ניקול קידמן), "והרי החדשות" ו"והרי החדשות 2: תתעורר רון בורגנדי".
בשנת 2007, הייתה וולש אמורה לשחק בסרט "1408" לצד הכוכבים ג'ון קיוזאק וסמואל ל.
ג'קסון, אך נזרקה מהפקת הסרט לאחר סכסוך עם ההפקה.
בשנת 2010, כיכבה וולש לצד דניס קווייד ופול בטאני בסרט "לגיון המלאכים".
ב-9 במאי 2011 פרסמה וולש בעמוד הטוויטר שלה שהיא החלה להצטלם לסרט "היי.
הסרט יצא לאקרנים בספטמבר 2012. ב-2013, שיחקה בסרט "מת לצעוק 5" לצידם של צ'ארלי שין ולינדזי לוהן.
בשנת 2017, שיחקה בסרט "האיש שהפיל את הבית הלבן" בכיכובו של ליאם ניסן.
ב-2020, שבה לשחק לצידו בסרט "גנב עם כבוד".
ב-2021, שיחקה בסרט "Sometimes Other Than Now" את דמותה של קייט.
וולש עתידה להופיע בקומדיית הקולנוע "What the F*ck Is My Password?" בבימויו של סטיבן פינק, לצד שחקנים כמו אלכסנדר לודוויג, סטיבן דורף, קאל פן ואדם פאלי.
במאי 2010 וולש הופיעה לראשונה באוף-ברודוויי בהצגה "Dusk Rings a Bell", שהוצגה בין מאי ליוני.
"הניו יורק טיימס" על ההצגה: "נשגבת, דרמה נפלאה".
וולש הייתה חברה בקבוצת אימפרוביזציה שפעלה בניו יורק והציגה בתיאטרון.
בשנת 2024 השתתפה בהפקת הבכורה של המחזה "Jordans" בתיאטרון The Public Theatre בניו יורק.
ב-1 בספטמבר נישאה 2007 וולש למפיק אלכס יאנג.
ב-11 בדצמבר 2008 יצאה הודעה רשמית לתקשורת כי יאנג הגיש בקשה לגירושים לאחר 15 חודשים של נישואים.
השניים סיימו את הליך הגירושים ב-5 בפברואר 2010. בתחילת 2020, החלה לצאת עם החוואי אנדרו ניקסון.
לאחר מספר חודשים, עברה להתגורר עימו בפרת', אוסטרליה.
החל מקיץ 2007 משמשת וולש כדוברת של רשת נרקולפסיה, שמטרתה לקדם את המודעות הלאומית של נרקולפסיה בפרסומות ובסרטי DVD.
בינואר 2008 הופיעה וולש בווידאו עבור מתמודד המפלגה הדמוקרטית לנשיאות ארצות הברית ברק אובמה, שהוצג תחת הסיסמה "Yes We Can", והופק על ידי וויל איי אם מלהקת הבלאק אייד פיז.
היא השתתפה במסע הבחירות של אובמה גם באריזונה, טקסס, נבדה ופנסילבניה.
וולש תומכת באימוץ חיות מחמד, ומשתתפת לעיתים קרובות בפרסומות שונות כדי לקדם את המטרה.
ב-7 בפברואר 2008 פתחה חנות כלבים בטיימס סקוור בשם "Pedigree".
ב-2005 הצטרפה וולש למועצת עורכי הדין של עמותת "ההורות המתוכננת בפדרציה של אמריקה", וב-2008 זכתה בפרס מטעם העמותה.
וולש השתתפה בפעילויות רבות שקשורות לתכנון המשפחה ולמען הפלות מלאכותיות, כולל גיוסי כספים ברחבי ארצות הברית, אירועים מקומיים לתכנות המשפחה וגאלה של פרסי "ההורות המתוכננת בפדרציה של אמריקה".
בינואר 2009 נאמה וולש מטעם העמותה בוושינגטון די.
לקראת סוף שנת 2009 דווח כי וולש נכנסה לשותפות עם עמותת שימור האוקיינוס "Oceana" שקוראת להגן על צבי הים.
היא נסעה לאיי הבתולה כדי לעזור, יחד עם מומחים מהעמותה, לצבי ים רבים.
במהלך ראיון אצל "ג'יי לנו" וולש אמרה כי שמלתה כוסתה על ידי סושי וסשימי כמחווה לשמלה עשוית בשר שלבשה ליידי גאגא בטקס פרסי MTV ב-2010. בהמשך וולש הודתה בעמוד הטוויטר שלה כי הסושי היה מזויף.
הנרי: דיוקן של רוצח סדרתי חלק 2 (1996)
הלילה של עורכי הדין (1997)
התעורר, רון בורגונדי – הסרט האבוד (2004)
כמה טוב להיות פרח קיר (2012)
המופע של מייק אומאלי (1999)
מוחו של הגבר הנשוי (2001)
קייט קאפשו היא שחקנית ומפיקת קולנוע אמריקאית שהתגיירה.
התפרסמה בזכות תפקידיה בסרטים "אינדיאנה ג'ונס והמקדש הארור" ו"גשם שחור".
נשואה לבמאי ההוליוודי סטיבן ספילברג.
קאפשו נולדה בשם קת'לין סו נייל (Kathleen Sue Nail) בעיר פורט וורת' שבטקסס.
בתם של בוורלי סו, סוכנת נסיעות ואדווין לאון ניל.
גדלה בסנט לואיס ולמדה באוניברסיטת מיזורי, משם סיימה עם תואר בחינוך.
לפני שהפכה לשחקנית הייתה מורה לחינוך מיוחד בשני תיכונים בעיר.
אימצה את שם המשפחה קאפשו מאז נישואיה הראשונים לרוברט קאפשו.
נסעה לניו יורק כדי להפוך לשחקנית, בתחילה שיחקה באופרת סבון ובסרט "קצת סקס".
בשנת 1984 הכירה את סטיבן ספילברג על סט הסרט "אינדיאנה ג'ונס והמקדש הארור", קאפשו התמודדה על התפקיד הנשי הראשי מול 120 בנות נוספות באודישנים, התפרסמה בסרט בדמות זמרת המועדונים ווילי סקוט.
באותה שנה התפרסמה גם בקומדיית הריגול "הגנה עצמית" ובסרט האימה "שומר החלומות".
ב-1986 הופיעה בתפקיד הראשי בקומדיית ההרפתקאות "מחנה חלל", ושיחקה בדרמה הפוליטית "עוצמה".
ב-1989 שיחקה במותחן הפשע של רידלי סקוט "גשם שחור", בתפקיד היחצנית ג'וייס.
ב-1995 השתתפה במותחן המסתורין "סיבה מוצדקת" בתור לורי, אשתו של הפרופסור למשפטים פול ארמסטרונג, אותו גילם שון קונרי.
ב-1997 שיחקה בסרט "המזעיק", לצד ראיין ריינולדס.
ב-1999 הפיקה קאפשו ושיחקה בתפקיד ראשי בקומדיה "מכתב האהבה".
קאפשו נולדה כנוצרייה-אפיסקופלית, אך התגיירה לפני שנישאה בשנית ב-1991 לקולנוען האמריקאי-יהודי סטיבן ספילברג.
לקאפשו ולספילברג שבעה ילדים ביחד, בנוסף לשחקנית ג'סיקה קאפשו (שנולדה מנישואיה הראשונים לרוברט קאפשו).
קת'רין קיירנאן מריה "קייט" מאלגרו היא שחקנית אמריקאית, הידועה בדמותה של קפטן קתרין ג'יינוויי בסדרה "מסע בין כוכבים: וויאג'ר", ומאוחר יותר כגלינה "רד" רזניקוב בסדרה הדרמה-קומית "כתום זה השחור החדש" של נטפליקס.
לפני כן התפרסמה בשל תפקידה כמארי ריאן פאנלי באופרת הסבון "תקוותו של ריאן".
במהלך השנים זכתה מאלגרו בפרסים שונים בשל תפקידיה כולל פרס אובי, פרס סאטורן ושלושה פרסי גילדת שחקני המסך.
היא הייתה אף מועמדת לפרס אמי ולפרס גלובוס הזהב.
קייט מאלגרו נולדה בשנת 1955 בדובוק, איווה, למשפחה אירית קתולית לתומאס ג'יימס מאלגרו השני, קבלן במקצועו ולג'ואן וירג'יניה מאלגרו (לשעבר קיירנאן), אמנית וציירת.
בגיל 17, התקבלה לקונסרבטוריון למשחק סטלה אדלר בניו יורק, המשויך לאוניברסיטת ניו יורק ולמדה שם כשנה.
את לימודיה מימנה כמלצרית במסעדה בשדרה השלישית.
את תחילת הקריירה שלה ניתן לסמן באופרת הסבון של ABC, "תקוותו של ריאן" (1975) בתפקיד מארי ריאן פאנלי.
תפקיד זה, אשר שיחקה עד לשנת 1978, הקנה לה פופולריות גם לאחר שהסדרה ירדה מהאקרנים.
מאלגרו נשארה בידידות עם שותפתה לסדרה, איליין כריסטן והגישה עמה פרס מיוחד ליוצר הסדרה, קלייר לאבין ב-1995. במקביל, שיחקה בהפקה של המחזה "העיירה שלנו" בתיאטרון השקספירי האמריקאי בסטנפורד, קונטיקט.
ב-1979 שיחקה בתפקיד קייט קולומבו בסדרה "גברת קולומבו" שנכתב במיוחד עבורה, ואף קיבלה עבורו מועמדות לפרס גלובוס הזהב לשחקנית הטובה ביותר בסדרת דרמה לשנת 1980.
בשנת 1985 שיחקה בקומדיית ההרפתקאות "רמו" של הבמאי גאי המילטון.
בשנת 1986 הופיעה בסדרה "חופשי על הבר" כג'נט אלדרידג'.
בשנת 1987 שיחקה בקומדיה של דני דה ויטו "לזרוק את אמא מהרכבת".
בשנת 1994 גילמה את רייצ'ל פרסקוט בסרט "קייטנה בלי הפסקה" בכיכובו של כריסטופר לויד.
בשנת 1995 קיבלה הצעה לשחק בתפקיד קפטן קתרין ג'יינוויי בסדרה "מסע בין כוכבים: וויאג'ר" מסדרת מסע בין כוכבים.
מאלגרו הייתה לאישה הראשונה המשחקת קפטן בתפקיד קבוע בסדרה.
סדרה זו הפכה לסדרה הקבועה הראשונה ברשת UPN הצעירה והייתה גם לסדרה הארוכה ביותר בתולדות רשת זו.
מאלגרו זכתה בפרס סאטורן בקטגוריית שחקנית הטלוויזיה הטובה ביותר לשנת 1998 על תפקידה בסדרה זו.
היא גם דיבבה את דמותה זו במשחקי המחשב המבוססים על הסדרה, לאחרונה גם דיבבה במשחקים כמו סדרת Dragon Age.
במקביל לסדרה, דיבבה את דמותה של טיטאניה בסדרה "הגרגולים" ב-1996.
מאלגרו עברה אודישן לתפקיד קפטן קתרין ג'יינוויי, כאשר מפיקי הסדרה הכריזו עליה.
תחילה הגישה אודישן מוקלט, אשר הכינה בעיר ניו יורק באוגוסט 1994. אולם היא לא הייתה מרוצה מאודישן זה, ונגשה לאודישן אישי מספר שבועות קצר לאחר מכן.
ביום זה, כוכבת הסרטים ז'נבייב בוז'ולד נבחרה לתפקיד ג'יינוויי, אך עזבה את התפקיד לאחר יומיים בלבד, בשל לוח הזמנים התובעני הדרוש לסדרת טלוויזיה.
מאלגרו שיחקה בתפקיד זה לאורך כל שבע עונותיה של הסדרה עד לסיומה בשנת 2001.
על תפקידה בוויאג'ר, כתבה מאלגרו:
לאחר סיום הסדרה, מאלגרו חזרה לשחק בתיאטרון וכיכבה במחזה אישי בשם "תה בשעה חמש".
המחזה הוא מונולוג נוסטלגי, המבוסס על זיכרונותיה של קת'רין הפבורן, שזכה להצלחה רבה ומאלגרו זכתה בשני פרסים עבורו.
ב-2005 שיחקה בסרט "תפיסה" לצד פייפר פראבו.
בשנת 2006 שיחקה בהצגה המבוססת על סרט הטלוויזיה "המנוקים מפשע" בלונדון.
באביב 2007, שיחקה בסדרה "האחים דונלי" ברשת NBC אשר זכתה לעונה אחת בלבד.
בשנה זו, שיחקה בהצגה "איפיגניה".
ב-2008 שיחקה במחזה אקווס בברודוויי וגם בדרמה קצרה המבוססת על משפטי מפרץ גואנטמו.
בשנת 2009, חזרה לטלוויזיה לדרמה הרפואית "מרסי" של רשת NBC, בתפקיד אמה של הדמות הראשית (טיילור שילינג, שלאחר מכן שיחקה לצידה ב"כתום זה השחור החדש")
בשנת 2010, שיחקה בתפקיד קלאופטרה במחזה השייקספירי, "אנטוניוס וקלאופטרה".
בשנת 2011 הופיעה בסרט תיעודי "הקפטנים" אשר נכתב ובוים על ידי ויליאם שטנר, העוקב אחר שטנר מראיין את הקפטנים של סדרות מסע בין כוכבים לדורותיהם.
בשנה זו, החלה להופיע בסדרה המדע הבדיוני "מחסן סודי 13".
בשנת 2013 החלה מאלגרו לגלם את דמותה של גלינה "רד" רזניקוב בסדרה "כתום זה השחור החדש", דרמה קומית מצליחה מבית נטפליקס.
את דמות גילמה במשך 7 עונות עד לסיום הסדרה בשנת 2019. על דמותה זו קיבלה מועמדות לפרס אמי לשחקנית משנה בסדרת קומית לשנת 2014 ואף זכתה בשלושה פרסי גילדת שחקני המסך רצופים עם כל צוות השחקניות של הסדרה.
בשנת 2017 החלה לדבב את ד"ר סי בסדרת האנימציה של נטפליקס "סטרץ' ארמסטרונג ולוחמי הפלקס" במשך 2 עונות עד 2018. בשנת 2019 הצטרפה לקאסט העונה השלישית של דרמת הפשע "מר מרצדס", מבית היוצר של דייוויד אי קלי, בגילומה של אלמה ליין.
והחלה לדבב בסדרת האנימציה "רכבת האינסוף" ברשת Cartoon Network.
בשנת 2021 שבה לדמותה המיתולוגית כקפטן קתרין ג'יינוויי בסדרת האנימציה ממוחשבת "מסע בין כוכבים: פרודיג'י" שתשודר בשירות הסטרימינג פרמאונט+ החל מאוקטובר 2021.
איגן, ממנו יש לה שני בנים, איאן ואלק.
הזוג התגרש ב-1995. מאלגרו נשואה בשנית לטים הגאן, חבר מועצת מחוז קויאהוגה, אוהיו לשעבר.
אמה של קייט, ג'ואן, הכירה ביניהם והוא הציע לה נישואין על הסט של וויאג'ר.
בריאיון משנת 2015, מאלגרו סיפרה שהשניים התגרשו.
היא מתנגדת להפלות ולהטלת עונש מוות.
מאלגרו היא חברה פעילה במועצה הלאומית לאלצהיימר, והדוברת של מערכת הבריאות "מטרו" בקליבלנד.
אמה של קייט, ג'ואן, נפטרה ב-27 ביולי 2006, לאחר מאבק ארוך במחלה.
קייט רוּני מארה היא שחקנית אמריקאית, אחותה הגדולה של השחקנית רוּני מארה.
מארה עשתה את הופעת הבכורה שלה בסרט "אהבה מקרית" (1999).
קייט רוּני מארה נולדה בעיירה בדפורד , במחוז וסטצ'סטר במדינת ניו יורק שבארצות הברית, למשפחה נוצרית ממוצא אירי-בריטי, גרמני, איטלקי וצרפתי-קנדי.
אביה, טימות'י כריסטופר מארה, הוא סקאוט NFL וסגן נשיא ניו יורק ג'איינטס, ואמה קת'לין מק'נולטי (לבית רוּני).
היא השנייה מבין ארבעה ילדים, עם אח אחד גדול, דניאל; אחות צעירה אחת, השחקנית רוּני מארה; ואח צעיר אחד, קונור.
אביה הוא אחד מ-11 ילדים, שדרכם יש לה 20 דודות ודודים, ו-40 בני דודים.
היא נינתם של מייסד ניו יורק ג'איינטס טים מארה ושל מייסד פיטסבורג סטילרס ארט רוני האב .
הצד של אמה במשפחה מחזיקה בבעלות בקבוצת הפוטבול פיטסבורג סטילרס של ה-NFL מאז הקמתה ב-1933, וצד אביה במשפחה מחזיק בבעלות בקבוצת הפוטבול ניו יורק ג'איינטס מאז הקמתה ב-1925. סבה וסבתה מצד אביה היו וולינגטון מארה ואן מארה .
וולינגטון היה בבעלות משותפת של הג'איינטס מ-1959 ועד מותו ב-2005, וירש אותו בנו (דודה של קייט מארה), ג'ון מארה , שכיום הוא נשיא, מנכ"ל ובעלים משותף של הקבוצה.
סבה מצד אמה של קייט מארה, טימותי ג'יימס "טים" רוני, הוא הבעלים של מסלול מרוצים ביונקרס, ניו יורק מאז 1972. אח של סבה, דניאל מילטון רוני , יו"ר הסטילרס, היה לשעבר שגריר ארצות הברית באירלנד והמייסד השותף של ארגון הצדקה The Ireland Funds.
בן דודה הראשון, ארט רוני ג'וניור , הוא הנשיא הנוכחי והבעלים המשותף של סטילרס.
מארה החלה לשחק בגיל תשע במחזמר בבית ספר.
היא למדה במספר בתי ספר לתיאטרון ואמנויות והופיעה בתיאטרון קהילתי ובהצגות בית ספריות.
בראיון למגזין Esquire, היא אומרת שהיא הייתה "ביישנית עד כאב" כשגדלה, והוסיפה שיש לה רק חבר אחד.
האודישן הראשון שלה היה לדרמת המשטרה "רצח מאדום לשחור", אך היא לא קיבלה את התפקיד, אבל ידעה שמכאן ואילך היא רוצה לשחק.
מארה סיימה את לימודיה בתיכון פוקס ליין , והתקבלה לבית הספר טיש לאמנויות באוניברסיטת ניו יורק כדי ללמוד תיאטרון מוזיקלי, אך דחתה את לימודיה כדי לעבוד כשחקנית.
בשנת 2003, ביצעה מארה את הופעת הבכורה שלה על במה בפסטיבל התיאטרון ויליאמסטון במחזה "Landscape of the Body" שנכתב על ידי ג'ון גואר בשנת 1977. היא כיכבה גם ב-the alice complex, מחזה מאת פיטר באר ניקוביץ'.
בדיקסון בניו יורק בשנת 2005 ובתיאטרון בלאנק בלוס אנג'לס בשנת 2006. מאוחר יותר אמרה בתחנת הרדיו WFAN שעבודת התיאטרון בשבילה זה חלום כי זה מה שבאמת רצתה לעשות בתור ילדה.
התפקיד הטלוויזיוני הראשון של מארה היה בסדרת הדרמה חוק וסדר בשנת 1997. בשנת 1999, הייתה הופעת הבכורה שלה בקולנוע בסרט "אהבה מקרית" בבימויו של סידני פולאק.
היא שיחקה את ג'סיקה צ'נדלר, בתה של אשת קונגרס (קריסטין סקוט תומאס).
בשנת 2002, שיחקה בסרט "הכל בשביל איב".
בתחילת שנות ה-2000, שיחקה ככוכבת אורחת בסדרות "אוורווד", "אד", "חוק וסדר: מדור מיוחד", "ניפ/טאק", "פשע מן העבר", "בוסטון פאבליק", "CSI" ו"CSI: מיאמי".
בשנת 2005, שיחקה בסרטים: "אגדה עירונית 3" ו"הר ברוקבק" בתפקיד משני כבתו של דמותו של הית' לדג'ר.
מארה חתמה עם סוכנות ויליאם מוריס ונכללה ברשימת "עשרת השחקנים הצעירים שיש להם הזדמנות לעשות את זה בגדול" של ניו יורק דיילי ניוז בתחילת 2006.
ב-2006 כיכבה בדרמת הספורט "כולנו מארשל" של .
והופיעה בחמישה פרקים בסדרה "24" בדמותה של אנליסטית לחוצה ומבוהלת ביחידה ללוחמה בטרור.
ב-2007, היא הופיעה לצד מארק וולברג בסרט "על הכוונת".
ב-2008 שיחקה בסרט המתח "טראנס סיביריאן" בכיכובו של וודי הרלסון.
ב-2009, הופיעה בארבעה פרקים בסדרה "הפמליה" מבית רשת HBO
ב-2010 היא שיחקה בסרטים: "איירון מן 2", "עולם מציצני" ו"127 שעות" בבימויו של דני בויל.
הסרט מבוסס על סיפור אמיתי בו מטפס הרים נלכד במהלך טיול.
ב-2011, הופיעה בסרטים "10 שנים" ו"המבצר האחרון".
ב-2012 שיחקה בסרט הפשע "המלכודת" לצידם של אריק באנה וצ'ארלי האנם.
ב-2013, היא הצטרפה לסדרת הדרמה הפוליטית "בית הקלפים" המבוססת על רומן מאת מייקל דובס.
היא שיחקה כזואי בארנס, כתבת בוושינגטון.
על תפקידה בסדרה הייתה מועמדת לפרס אמי לשחקנית אורחת בדרמה לשנת 2014.
בשנת 2014 שיחקה בסרט "התעלות".
בשנת 2015, שיחקה בסרט האתחול "ארבעה מופלאים" שביים ג'וש טראנק, בו גילמה מארה את דמותה של סוזן סטורם / האישה הבלתי-נראית, ובהמשך שיחקה בסרט המדע בדיוני של רידלי סקוט "להציל את מארק וואטני", המבוסס על הספר "לבד על מאדים" מאת אנדי ויר שפורסם ב-2011.
בשנת 2017 שיחקה בתפקיד הראשי בסרט "מייגן לוי".
בהמשך השנה, שיחקה ושימשה גם כמפיקה בסרט הדרמה "מרסי" לצד השחקן אליוט פייג'.
בשנת 2020 כיכבה לצד ניק רובינסון במיני-סדרה "המורה" של רשת הולו, בתפקיד של קלייר, מורה אשר מנהלת רומן עם תלמיד.
בשנים 2010–2014 הייתה בזוגיות עם השחקן הבריטי מקס מינגלה.
ב-2015 החלה במערכת יחסים עם השחקן האנגלי ג'יימי בל.
ב-17 בנובמבר 2022, מארה פרסמה באינסטגרם שהיא ילדה בן שבוע קודם לכן.
היא מתגוררת לסירוגין בלוס אנג'לס ובמנהטן.
בבגרותה החליטה אף לעבור לטבעונות, בעקבות ספר שקראה בנושא.
+שנהסדרהתפקידהערות1997חוק וסדרג'נה ארליךפרק: "Shadow"2000Madigan Menג'וליפרק: "White Knight"אדקלי קובאץ'פרק: "Pretty Girls and Waffles"2001חוק וסדר: מדור מיוחדלוריפרק: "Pixies"2003אוורוודקייט מוריס2 פרקיםניפ/טאקונסה ברתולומאו4 פרקיםפשע מן העברג'יל שלביפרק: "Look Again"בוסטון פאבליקהלנהפרק: "Chapter Seventy-Five"2004CSI: מיאמיסטפני ברוקספרק: "Murder in a Flash"CSIג'אנל מקלייןפרק: "Formalities"2005ג'ק ובוביקייטי6 פרקים200624שרי רוטנברג5 פרקים2009הפמליהבריטני4 פרקים2011אימה אמריקאית: בית הרצחהיידן מק'ליין8 פרקים2012Tron: Uprisingפרלדיבוב; 3 פרקים2013–2014;
מועמדת פרס אמי לבידור בפריים טיים לשחקנית אורחת בסדרת דרמה (אנ') (2014)2014רובוט צ'יקןקלואי / סוזן סטורםדיבוב; 2 פרקים2015Moonbeam Cityקריסליס טייטדיבוב; 10 פרקים2018פוזהפאטי באוורס6 פרקים2020המורהקלייר וילסוןמיני-סדרה
גם מפיקה בפועל2023Class of '09אשלי פואטמיני-סדרהמראה שחורהלנה סטנפילדפרק: "Beyond the Sea"2025בלתי מנוצחבקידיבוב; פרק: "All I Can Say Is I'm Sorry"TBAImperfect Womenננסיסדרה עתידית של אפל TV פלוס
קייט נטלי קמפבל, מדליה (OAM) היא שחיינית אוסטרלית, אלופת העולם (ברצלונה 2013), שיאנית העולם הנוכחית (בריכת 25 מטר) ושיאנית העולם בעבר (בריכה אולימפית) במשחה ל-100 מטר חופשי.
היא פעמיים ברציפות אלופה אולימפית (לונדון 2012 וריו דה ז'ניירו 2016), פעמיים אלופת העולם (קאזאן 2015 וקוואנגג'ו 2019) ושיאנית עולם הנוכחית (2019) במשחה שליחות 4x100 מטר חופשי.
היא האחות הבכורה מבין חמישה אחים.
אחותה הצעירה, ברונטה, אף היא אלופת עולם ושיאנית עולם בשחייה, והן מוכרות בשם "האחיות קמפבל".
באליפות יפן הפתוחה בשחייה זכתה קמפבל במדליית זהב במשחה ל-50 מטר חופשי בשיא אוסטרליה חדש ובשיא חבר המדינות חדש של 24.48 שניות, לאחר שניצחה את בת ארצה ליבי טריקט.
כשחיינית ראשונה היא קבעה תוצאה של 54.43 שניות.
נוסף לכך, היא סיימה במקום עשירי במשחה ל-100 מטר חופשי בתוצאה של 54.54 שניות.
באליפות העולם בשחייה שנערכה ברומא, איטליה בשנת 2009, זכתה קמפבל במדליית ארד במשחה ל-50 מטר חופשי בצוותא עם מרליין פלדהויס מהולנד בתוצאה של 23.99 שניות, אחרי בריטה שטפן שקבעה שיא עולם חדש של 23.73 שניות ותרסה אלסהמר משוודיה (23.88 שניות).
בשנת 2010 לא ייצגה קמפבל את אוסטרליה בתחרויות בינלאומיות בשל תסמונת התשישות הכרונית (Post-viral fatigue syndrome) שממנה סבלה.
באוניברסיאדה שנערכה בשנג'ן סין באוגוסט 2011 זכתה קמפבל בשתי מדליות, זהב וארד.
מדליית זהב במשחה שליחות 4x100 מטר חופשי (3:40.03 דקות) ומדליית ארד במשחה ל-50 מטר חופשי (25.17 שניות).
במבחנים האוסטרלים לאולימפיאדת לונדון (2012) שנערכו באדלייד זכתה קמבל במקום ראשון במשחה ל-50 מטר חופשי בתוצאה של 24.44 שניות, לפני אחותה ברונטה (24.61 שניות).
במשחקים עצמם, היא זכתה במדליית זהב במשחה שליחות 4x100 מטר חופשי ביחד עם אלישיה קוטס, בריטני אלמסלי ומלני שלנגר בשיא אולימפי חדש של 3:33.15 דקות, לפני הולנד (3:33.79 דקות) וארצות הברית (3:34.24 דקות).
כשחיינית שנייה היא שחתה ב"זינוק שליחות" תוצאה של 53.19 שניות.
נוסף לכך, היא סיימה במקום 13 במשחה ל-50 מטר חופשי בתוצאה של 25.01 שניות, בשלב המוקדמות היא קבעה תוצאה של 24.94 שניות.
אחותה, ברונטה, סיימה במשחה זה במקום עשירי.
באליפות העולם שנערכה בברצלונה ספרד ביולי 2013 זכתה קמפבל ב-4 מדליות, 1 זהב ו-3 כסף.
מדליית זהב, במשחה ל-100 מטר חופשי בתוצאה של 52.34 שניות, לפני שרה שסטרם משוודיה (52.89 שניות) וראנומי קרומווידג'ויו מהולנד (53.42 שניות).
במשחקי חבר העמים שנערכו בגלאזגו, סקוטלנד בסוף יולי 2014 זכתה קמפבל, ב-4 מדליות, 3 זהב ו-1 כסף.